
Ministru kabineta sēdes protokollēmums

Likumprojekts "Grozījumi Sociālo pakalpojumu un sociālās palīdzības likumā"

· 1. Atbalstīt iesniegto likumprojektu.
· 2. Atbalstīt Labklājības ministrijas priekšlikumu samazināt atbilstoši Ministru kabineta 19.09.2024. sēdes protokola 2.punktam atbalstīto finansējumu starpnozaru prioritārajam pasākumam “Atbalsts minimālo ienākumu palielināšanai” Labklājības ministrijas pamatbudžeta apakšprogrammā 05.01.00 “Sociālās rehabilitācijas valsts programmas” 2025. gadam 4 016 598 euro apmērā, 2026. gadam 5 077 937 euro apmērā, 2027. gadam 5 147 578 euro apmērā, 2028. gadam un turpmāk ik gadu 6 143 373 euro apmērā un palielināt finansējumu:
· 2.1. Labklājības ministrijas pamatbudžeta apakšprogrammā 20.01.00 “Valsts sociālie pabalsti”  2025. gadam 3 428 100 euro apmērā, 2026. gadam 3 701 700 euro apmērā, 2027. gadam 3 998 700 euro apmērā, 2028. gadam un turpmāk ik gadu 4 319 100 euro apmērā bērna ar invaliditāti kopšanas pabalsta apmēra palielināšanai par 75 euro mēnesī;
· 2.2. Labklājības ministrijas pamatbudžeta apakšprogrammā 97.02.00  “Nozares centralizēto funkciju izpilde” 2025. gadam 15 473 euro apmērā, veicot  transferta pārskaitījumu uz speciālā budžeta apakšprogrammu 04.05.00 “Valsts sociālās apdrošināšanas aģentūras speciālais budžets” (konsolidējamā pozīcija) Valsts sociālās apdrošināšanas aģentūras informācijas sistēmas pielāgošanai, lai nodrošinātu bērna ar invaliditāti kopšanas pabalsta apmēra palielināšanu par 75 euro mēnesī;
· 2.3. Labklājības ministrijas pamatbudžeta apakšprogrammā 05.01.00 "Sociālās rehabilitācijas valsts programmas" 2025. gadam 295 291 euro apmērā, 2026. gadam 1 083 751 euro apmērā, 2027. gadam 835 528 euro apmērā, 2028. gadam un turpmāk ik gadu 1 497 988 euro apmērā, tai skaitā:
· 2.3.1. asistenta un pavadoņa pakalpojuma nodrošināšanai 2025. gadam 295 291 euro apmērā, 2026. gadam 744 251 euro apmērā, 2027. gadam 496 028 euro apmērā, 2028. gadam un turpmāk ik gadu 1 158 488 euro apmērā;
· 2.3.2. psihosociālās rehabilitācijas  uzturošās terapijas veidā bērniem no divu līdz septiņu gadu vecumam pēc autisma diagnosticēšanas vai aizdomām par autiskā spektra traucējumiem un ārstniecības iestādē saņemtas agrīnās intervences programmas nodrošināšanai 2026. gadam un turpmāk ik gadu 339 500 euro apmērā;
· 2.4. Izglītības un zinātnes ministrijas pamatbudžeta programmā 12.00.00 “Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” 2025. gadam 277 734 euro apmērā, 2026. gadam 292 486 euro apmērā, 2027. gadam 313 350 euro apmērā, 2028. gadam un turpmāk ik gadu 326 285 euro apmērā asistenta pakalpojuma nodrošināšanai izglītojamiem ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs.
· 3. Labklājības ministrijai normatīvajos aktos noteiktā kārtībā sagatavot un iesniegt Finanšu ministrijā priekšlikumus likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” izskatīšanai Saeimā 2. lasījumā par šī protokollēmuma  2.1., 2.2. un 2.3. apakšpunktā paredzēto finansējuma pārdali.
· 4. Izglītības un zinātnes ministrijai normatīvajos aktos noteiktā kārtībā sagatavot un iesniegt Finanšu ministrijā priekšlikumus uz budžeta likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” 2. lasījumu Saeimā par šī protokollēmuma 2.4. apakšpunktā paredzēto finansējuma pārdali.
· 5. Valsts kancelejai sagatavot likumprojektu iesniegšanai Saeimā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” pavadošo likumprojektu paketē.
· 6. Noteikt, ka atbildīgais par likumprojekta turpmāko virzību Saeimā ir labklājības ministrs.

